གཅིགཏང་གིས་འགོ་ཁྲིད་བྱེད་རྒྱུ་མཐའ་འཁྱོངས་བྱས་ནས་ཕྱོགས་གང་ཐད་ཀྱི་རྒྱབ་སྐྱོར་ཐོབ་ཐབས་བྱས་པ།སྲིད་གྲོས་ཀྱི་གྲོས་གཞིའི་ལས་དོན་ཡག་པོ་སྒྲུབ་པར་ངེས་པར་དུ་རང་རྒྱལ་གྱི་ཆབ་སྲིད་ལམ་ལུགས་ཀྱི་དགེ་མཚན་ལྡན་པའི་ཁྱད་ཆོས་འདོན་རྒྱུ་དང་།རྒྱལ་ཁབ་ཀྱི་བཅོས་སྐྱོང་མ་ལག་དང་བཅོས་སྐྱོང་ནུས་པ་དེང་རབས་ཅན་དུ་འགྱུར་བར་སྐུལ་སྤེལ་གཏོང་རྒྱུ་བཅས་སྤྱི་ཡོངས་ཀྱི་ཐོག་ནས།འདུ་ཤེས་བཞིབརྟན་དུ་གཏོང་བ་དང་།དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པའི་རླབས་ཆེན་དར་ཆ་མཐོན་པོར་བསྒྲེང་བ།ཏང་གི་འགོ་ཁྲིད་བྱེད་རྒྱུ་མཐའ་འཁྱོངས་དང་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་ཆབ་སྲིད་གོང་འཕེལ་གྱི་འགྲོ་ལམ་མཐའ་འཁྱོངས་བཅས་བྱེད་དགོས་ཀྱི་ཡོད་པས།ལོ་ལྔའི་རིང་།རང་སྐྱོང་ལྗོངས་ཏང་ཨུད་ཀྱིས་སྲིད་གྲོས་གྲོས་གཞིའི་ལས་དོན་ལ་ཚད་མཐོའི་མཐོང་ཆེན་དང་རྒྱབ་སྐྱོར་ཤུགས་ཆེ་གནང་སྟེ།གཙོ་བོའི་དབུ་ཁྲིད་སྐུ་ངོ་མས་གྲོས་གཞིའི་ལས་དོན་སྤེལ་ཚུལ་གྱི་སྙན་ཞུ་གསན་ཞིང་།འབྲེལ་ཡོད་གྲོས་གཞིར་གལ་ཆེའི་མཆན་བཀོད་མཛུབ་སྟོན་ཐེངས་མང་གནང་ནས།གཉེར་སྒྲུབ་དོན་འཁྱོལ་བྱེད་རྒྱུའི་ཐད་བླང་བྱ་ཁ་གསལ་བཏོན་ཡོད།སྲིད་གྲོས་ཀྱི་ཨུ་ཡོན་ཚང་འཛོམས་གྲོས་ཚོགས་མཇུག་སྒྲིལ་རྗེས།རང་སྐྱོང་ལྗོངས་ཀྱིས་དུས་ཐོག་ཏུ་གྲོས་གཞི་གཉེར་སྒྲུབ་ཀྱི་རྩིས་སྤྲོད་ཚོགས་འདུ་སྐོང་འཚོག་བྱས་ཏེ།གྲོས་གཞི་གཉེར་སྒྲུབ་ལས་དོན་ལ་ཞིབ་ཕྲའི་བཀོད་སྒྲིག་བྱས་པ་དང་།གྲོས་གཞི་གཉེར་སྒྲུབ་ཀྱི་ལས་འགན་ཞིབ་ཚགས་དང་ཁ་གསལ་བཟོས་པ།གྲོས་གཞི་གཉེར་སྒྲུབ་ཀྱི་བླང་བྱ་དང་དུས་ཚད་གསལ་པོ་བཟོས་པ།གཉེར་སྒྲུབ་ཀྱི་འགན་འཁྲི་ཤུགས་ཆེར་བཏང་བ་བཅས་བྱས་པ་མ་ཟད།ཏང་ཨུད་དང་སྲིད་གཞུང་གི་ལྟ་སྐུལ་ཞིབ་བཤེར་སྡེ་ཚན་གྱིས་གྲོས་གཞི་གཉེར་སྒྲུབ་བྱེད་རྒྱུར་ལྟ་སྐུལ་ཞིབ་བཤེར་བྱེད་པ་དང་།སྒྲུབ་འགན་འཁུར་མཁན་ཚན་པ་ཁག་གིས་གྲོས་གཞི་གཉེར་སྒྲུབ་ལས་དོན་ལ་ཤུགས་སྣོན་རྒྱག་པ།སྤྱི་ཚོགས་ལས་རིགས་ཁག་གིས་རྒྱ་ཁྱབ་ངང་དོ་ཁུར་བྱེད་པ་བཅས་ཀྱི་ཐོག་ནས་རང་ལྗོངས་སྲིད་གྲོས་ཀྱི་གྲོས་གཞིའི་ལས་དོན་དེ་གོང་འཕེལ་གྱི་དུས་མཚམས་གསར་པ་ཞིག་གི་ཐོག་སླེབས་རྒྱུར་མཉམ་ཤུགས་བཏོན་ཡོད།